УГОВОР О НАБАВЦИ МАРКЕТИНШКИХ УСЛУГА

Закључен у Панчеву, између:

1. Gazprom energoholding Serbia TE-TO Pančevo d.o.o., Спољностарчевачка 199, 26000 Панчево, Матични број: 21138410, ПИБ: 109182358, кога заступа директор Александар Варнавски (у даљем тексту: Наручилац),

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_ (у даљем тексту: Извршилац),

Заједнички назив за Наручиоца и Извршиоца је Уговорне стране.

УГОВОР О НАБАВЦИ МАРКЕТИНШКИХ УСЛУГА – у даљем тексту Уговор.

Услуге које пружа Извршилац морају да задовоље све услове, стандарде, критеријуме који су утврђени позитивним прописима, нормативима, стандардима, правилима струке који важе у Републици Србији и потребама Наручиоца.

Свако позивање у Уговору на „запослено лице Извршиоца“, било да је учињено са навођењем или без навођења клаузула Уговора, тумачи се и сходно примењује и на:

- свако лице, запослено у тренутку закључења Уговора код Извршиоца и ангажовано од стране Извршиоца за извршавање посла, који представља део услуга, који су предмет овог Уговора;

- свако лице, које ће до истека важења Уговора бити запослено код Извршиоца и које ће Извршилац ангажовати за извршење посла – дела услуга, које су предмет овог Уговора.

ПРЕДМЕТ

Члан 1.

Извршилац се обавезује да за потребе Наручиоца изврши маркетиншке услуге (у даљем тексту: Услуге), које су предмет овог Уговора, у складу са условима Уговора, на начин који је детаљно дефинисан у Спецификацији, која је Прилог бр. 1 Уговора, док је Наручилац дужан да плати извршене у складу са условима из овог Уговора.

ПРАВА И ОБАВЕЗЕ НАРУЧИОЦА

Члан 2.

Наручилац има следећа права и обавезе:

- У писаној форми доставља Извршиоцу захтев за пружање појединачне Услуге или више појединачних услуга;

- У складу са предметом Уговора, благовремено ће дати Извршиоцу све информативне и друге материјале, које има на располагању, а који су неопходни за пружање услуге;

- У складу са Уговором и Прилозима изврши плаћање за извршене Услуге

- Врши контролу пружања услуга и даје Извршиоцу писаним путем обавезујуће налоге и/или препоруке везане за пружање Услуга.

ПРАВА И ОБАВЕЗЕ ИЗВРШИОЦА

Члан 3.

Извршилац има следећа права и обавезе:

- На захтев извршиоца ће квалитетно, у потпуности и у утврђеним роковима, пружити услуге које су предмет овог Уговора;

- Уколико Услуга, коју је Извршилац пружио Наручиоцу, не одговара по квалитету, квантитету, року извршења, или неком другом елементу, садржаном у захтеву Наручиоца и/или у одредбама овог Уговора, Извршилац ће одговарати на основу законских одредаба о одговорности за неиспуњење обавеза;

- У случају из претходне алинеје Извршилац је обавезан да одмах по пријему писане Рекламације, која је Прилог бр. 2 Уговора, исправи грешку и изврши адекватну услугу без икаквих додатних трошкова по Наручиоца, а у случају да то не учини у року од 7 (седам) дана од дана пријема Прилога бр. 2, Наручилац има право да једнострано раскине Уговор слањем писаног обавештења, с тим што је Извршилац одговоран Наручиоцу за целокупну насталу штету и изгубљену корист;

- Извршилац се обавезује да у року од 5 (пет) дана од дана извршења сваке појединачне услуге Наручиоцу достави рачун са обострано потписаним Записником о извршеној услузи, која је Прилог бр. 3 Уговора, и то у 2 (два) примерка;

- Уколико је достављен рачун неисправан, Извршилац је дужан да Наручиоцу достави исправан рачун, у додатном року од 3 (три) дана од дана слања писаног обавештења

- У случају кршења рокова за извршење Услуга, Извршилац је дужан да плати пенале за кашњење Наручиоцу у износу од 1% (један проценат) од укупног износа вредности Услуга за сваки дан кашњења, али не више од 10% (десет процената) од укупног износа вредности Услуга.

ЦЕНА И НАЧИН ПЛАЋАЊА

Члан 4.

Укупна максимална вредност Услуга које пружа Извршилац према Уговору износи:

\_\_\_\_\_\_\_\_\_\_\_\_\_\_\_\_\_\_\_\_\_\_ РСД

(и словима: \_\_\_\_\_\_\_\_\_\_\_\_\_\_\_\_\_\_\_\_ и \_\_/100 динара)

без ПДВ-а

Цена сваке појединачне услуге дефинисане су Прилогом бр. 1.

Наручилац се не обавезује да од Извршиоца захтева извршење услуга до износа дефинисаном овим чланом Уговора, већ ће захтев за извршењем услуга дефинисати у складу са својим потребама.

Рок за плаћање извршених Услуга је 30 (тридесет) дана од дана испостављања исправног рачуна, у складу са одредбама Уговора, а чији је саставни део обострано потписан Прилог бр. 3.

ОДГОВОРНОСТ УГОВОРНИХ СТРАНА

Члан 5.

Уговорне стране сносе одговорност за неизвршавање или неадекватно извршавање одредби Уговора у складу са важећим законодавством Републике Србије.

Евентуална одговорност Наручиоца, за накнаду штете проузроковане неиспуњењем, неуредним и/или делимичним испуњењем обавеза из Уговора, ограничава се на износ од 10% (десет процената) без ПДВ-а од укупне вредности посла из Уговора.

ВИША СИЛА

Члан 6.

Дејство више силе се сматра за случај који ослобађа од одговорности за неизвршавање свих или неких уговорених обавеза и за накнаду штете за делимично или потпуно неизвршење уговорених обавеза – ону уговорну страну код које је наступио случај више силе или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе одлаже се за време њеног трајања.

Под дејством више силе се подразумева нарочито следеће: пожар, поплава, земљотрес, ратно стање, мобилизација, непријатељско деловање, побуна, штрајк, саботажа, епидемија, саобраћајна и природна катастрофа, ремонтне активности или веће хаварије – које за последицу имају дужу обуставу или прекид рада уговорних страна, као и наступање других догађаја који не зависе од воље једне или обеју уговорних страна, а који у потпуности или делимично спречавају или онемогућавају једну од уговорних страна или обе уговорне стране да изврше уговорне обавезе, а уговорна страна или уговорне стране их нису могле предвидети, избећи или отклонити.

Уговорна страна којој је извршавање уговорних обавеза онемогућено услед дејства више силе је у обавези да одмах, а најкасније у року од четрдесет осам сати писаним путем обавести другу уговорну страну о настанку ових околности и њиховом процењеном или очекиваном трајању, уз истовремено достављање доказа о постојању више силе.

Уговорна страна код које је наступио случај више силе дужна је да предузима све потребне радње ради отклањања последица које онемогућавају извршавање њених уговорних обавеза, да писано обавештава другу уговорну страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах, а најкасније у року од двадесет четири сата писано обавести о престанку дејства више силе. Ова одредба се на одговарајући начин примењује и када је случај више силе наступио код обе уговорне стране.

За време трајања више силе свака уговорна страна сноси своје трошкове и губитке.

Ако деловање више силе спречи уговорне стране да извршавају своје обавезе или део својих обавеза у периоду дужем од тридесет календарских дана, уговорне стране ће се споразумети о даљем поступању у извршавању одредаба Уговора и о томе ће закључити анекс овог уговора.

Међусобно обавештавање уговорних страна у случају наступања више силе врши се искључиво у писаној форми.

ВЛАСНИЧКА СТРУКТУРА

Члан 7.

Саставни део овог уговора је Изјава о власничкој структури (Прилог бр. 4).

У случају настанка промена везано за ланац власника Извршиоца, укључујући бенефицијаре (између осталог и крајње) и (или) у извршним органима Извршиоца, последњи презентује Наручиоцу информације о променама путем електронске поште, на адресу

teto.office@geh-serbia.rs

у року од 3 (три) календарска дана од дана настанка таквих промена, које треба да буду поткрепљене одговарајућим документима.

Наручилац има право да једнострано одустане од извршења Уговора у случају да Извршилац не изврши обавезе које су предвиђене овим чланом.

У том случају се овај уговор сматра раскинутим почев од датума када је Извршилац добио писано обавештење Наручиоца о томе да он одустаје од извршења Уговора или пак од неког другог датума који је наведен у таквом обавештењу.

ЗАШТИТА ПОДАТАКА О ЛИЧНОСТИ

Члан 8.

Уговорне стране се обавезују да пре и током обраде података о личности, размењених током спровођења овог Уговора, испуне све законске предуслове који се односе на заштиту података о личности, прописане Законом о заштити података о личности и осталим релевантним прописима Републике Србије. У случају размене података о личности са боравиштем у Европској унији, Уговорне стране се обавезују да испоштују и све предуслове дефинисане одговарајућом уредбом Европске уније (ГДПР).

За податке о личности чија размена је предвиђена овим Уговором, Уговорне стране се обавезују да доставе другој страни информацију о правима, обавезама и ограничењима везаним за обраду података о личности достављених другој страни. Уговорне стране се обавезују да са добијеним подацима о личности поступају у складу са правима, обавезама и ограничењима које им је доставила друга страна, осим у случају, кад су та права, обавезе и ограничења у супротности са прописима Републике Србије или ГДПР, ако се ради о лицима са боравиштем у Европској унији.

Уговорне стране нису овлашћене да обрађују податке о личности које сазнају током спровођења услуге из овог Уговора, осим ако је то у складу са претходним ставом.

Уговрне стране су сагласне да податке о личности не размењују пре испуњења претходно наведених предуслова. У случају да страна ипак достави податке о личности другој страни пре испуњења претходно наведених предуслова, страна која је прималац ће обрисати примљене податке о лицима и одбити обраду тих података, а о томе без одлагања обавестити страну Даваоца позивајући са на ову одредбу уговора.

ПОВЕРЉИВОСТ ПОДАТАКА

Члан 9.

Обавезе и одговорности уговорних страна у погледу поверљивости података, утврђене су посебним Уговором о поверљивости (који је саставни део овог Уговора као Прилог бр. 5), број: \_\_\_\_\_\_\_\_\_\_ од: \_\_\_\_\_\_\_202 . године.

Подаци и документи, без обзира на њихову форму или облик, настали као резултат рада Извршиоца у складу са предметом овог уговора, представљају пословну тајну Наручиоца, те према њима Извршилац, током важења уговора и након истека уговора, мора примењивати мере заштите предвиђене Уговором о поверљивости из става 1 овог члана.

ДОСТАВЉАЊЕ ОБАВЕШТЕЊА И ОБАВЕШТАВАЊЕ О ПРОМЕНАМА

Члан 10.

Од дана закључења овог Уговора сва обавештења, захтеви и друга преписка у вези са овим Уговором се уручују у писаној форми – писмом на адресе уговорних страна, или електронском поруком на електронске адресе, наведене у ставу 3. овог члана – с тим да ће се зависно од врсте доставе, сматрати да је достављање извршено на одређени дан – и то:

 препорученом поштом – у ком случају ће се сматрати да је достављање извршено 3. (трећег) календарског дана од дана предаје препоручене пошиљке са плаћеном поштарином на пошту, или

 експресном курирском службом – у ком случају ће се сматрати да је достављање извршено на дан уручења тој курирској служби, или

 путем електронске поште – у ком случају ће се сматрати да је достављање извршено у тренутку приказивања послате електронске поште у фолдеру послатих порука пошиљаоца.

Ако једна од уговорних страна не обавести другу уговорну страну о промени адресе или електронске адресе, а уколико је било која преписка у вези са овим Уговором упућена на непромењену – назначену адресу, или на електронску адресу – сматраће се да је достава уредно извршена.

Уговорне стране су дужне да једна другу обавештавају о свакој и о свим променама које могу бити важне за реализацију Уговора. Сва обавештења једне уговорне стране дата другој уговорној страни, а која су у вези са овим Уговором, од дана закључења овог Уговора биће достављана у писаној форми – писмом или путем електронске поште, на адресе које су наведене у тексту који следи:

a) Адреса Наручиоца:

Правна адреса: Спољностарчевачка 199, 26000 Панчево, Република Србија

Поштанска адреса: Милоша Обреновића 8, 26000 Панчево, Република Србија

Контакт особа: \_\_\_\_\_\_\_\_\_\_\_\_\_\_\_\_\_\_\_\_\_

Телефон: +381\_\_\_\_\_\_\_\_\_\_\_\_\_\_\_\_\_\_\_

Е-маил: \_\_\_\_\_\_\_\_\_\_\_\_\_\_@geh-serbia.rs

b) Адреса Извршиоца:

\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_

Контакт особа: \_\_\_\_\_\_\_\_\_\_\_\_\_\_\_\_\_\_

Телефон: \_\_\_\_\_\_\_\_\_\_\_\_\_\_\_\_\_\_\_

Е-маил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наручилац ће сву потребну координацију и комуникацију са Извршиоцем по овом Уговору обављати преко овлашћених лица из овог члана Уговора, са обимом овлашћења која ће бити садржана у писаном документу, уз предају Извршиоцу писаног документа који садржи име и обим овлашћења именованог лица. Сваки испостављен документ из овог става на дан издавања биће приложен као саставни део овог Уговора.

Извршилац ће сву потребну координацију и комуникацију по овом Уговору са Наручиоцем обављати преко овлашћених лица из овог члана Уговора, са обимом овлашћења која ће бити у писаном документу. Сваки испостављен документ из овог става биће приложен као саставни део овог Уговора.

Наручилац и Извршилац ће поступити у складу са претходним ставовима овог члана у случају да за потребе реализације обавеза из овог Уговора овласте лица која нису наведена овим чланом Уговора.

РОК ВАЖЕЊА УГОВОРА И ПРАВИЛА ЊЕГОВОГ РАСКИДАЊА

Члан 11.

Уговор се закључује на одређено време и то до 31.12.2022. године.

Свака Уговорна страна може услед неиспуњења или делимичног испуњења уговорних обавеза да раскине Уговор, путем достављања другој Уговорној страни писаног обавештења о неиспуњењу обавеза са доказима, а друга Уговорна страна ће одговарати у складу са законским одредбама о одговорности за неиспуњење обавеза.

За случајеве, за које Уговором није другачије предвиђено, Уговорне стране су сагласне да свака Уговорна страна може другој отказати Уговор уз отказни рок од 30 (тридесет) дана.

У случају отказа Уговора, Уговорне стране су обавезне да међусобно измире обавезе, настале до дана истека рока из претходног става, тако што ће се извршити пресек стања пружених услуга и уложених средстава и утврдити висину и начин измирења међусобних обавеза.

Уговор се не може раскинути због неиспуњења незнатног дела уговорне обавезе.

Уговорне стране могу споразумно да раскину Уговор, а споразумом о раскиду уговора се утврђују међусобне обавезе, на чије утврђивање се сходно примењује став 3. овог члана.

У случају отказа Уговора, Извршилац је дужан да преда Наручиоцу финансијску и другу документацију, којом се потврђују трошкови, које је претрпео Извршилац на дан фактичког раскидања Уговора. У случају да извршилац не достави документацију, сматра се да Извршилац нема никаква потраживања из овог Уговора према Наручиоцу.

У случају отказа Уговора на иницијативу Извршиоца, Наручилац има право на накнаду штете која укључује обичну штету и изгубљену добит.

РЕШАВАЊЕ СПОРОВА

Члан 12.

Све евентуалне спорове који настану из или поводом Уговора, уговорне стране ће покушати да реше споразумно, применом добрих пословних обичаја и правила пословног морала.

Уколико спорови између Наручиоца и Извршиоца не буду решени споразумно, уговара се надлежност Привредног суда у Панчеву.

НИШТАВОСТ ОДРЕДБИ И ОДРИЦАЊЕ

Члан 13.

Кад год је то могуће, свака одредба овог уговора ће се тумачити тако да остане на снази према важећим прописима.

Ако је нека одредба овог уговора ништавна по важећим прописима, таква одредба ће бити неважећа само у мери те ништавости, а преостале одредбе овог уговора остају на снази.

У случају ништавости, уговорне стране ће водити преговоре у доброј вери како би измениле и допуниле овај уговор у мери неопходној да се спроведе његова сврха и циљ.

Не сматра се да је нека од уговорних страна одустала од неке клаузуле овог Уговора, осим ако је то учинила у писаној форми и са потписом овлашћеног заступника те уговорне стране и ако је на основу тога закључен одговарајући анекс овог Уговора.

Једнократно одрицање уговорне стране од права – поводом повреде неке клаузуле овог Уговора који је извршила друга уговорна страна, не делује, нити се може тумачити, као одрицање од било ког другог права из било које друге клаузуле овог Уговора, или као одрицање од будућег захтева те уговорне стране поводом повреде те клаузуле на коју се ово једнократно одрицање односи.

Одобрено продужење рока за извршење једне обавезе, или радње по овом Уговору – не сматра се аутоматски одобреним продужењем рока за извршење било које друге обавезе, или радње, осим ако је такво одобрење садржано у закљученом анексу овог Уговора.

ОДНОСИ И ПИТАЊА КОЈА НИСУ УРЕЂЕНА ОВИМ УГОВОРОМ

Члан 14.

Уговорне стране су сагласне да се на све односе и питања која нису регулисана одредбама овог Уговора, примењују одредбе Закона о облигационим односимаи других важећих закона и подзаконских прописа Републике Србије, техничких прописа, норматива и стандарда и праксе који се односе на услуге које су предмет овог Уговора.

ЗАВРШНЕ ОДРЕДБЕ

Члан 15.

Извршилац може уступити своје обавезе из овог уговора трећем лицу, у целини или делимично, само уз изричиту писану сагласност Наручиоца.

Све измене, анекси и прилози уз Уговор морају бити у писаној форми, потписани од стране овлашћених лица, и представљају саставни део Уговора.

Уговор ступа на снагу даном потписивања, с тим да, ако потписивање није истовремено, као дан ступања на снагу Уговора сматра се дан стављања потписа Уговорне стране, која га је касноије потписала.

Саставни део овог уговора је Споразум о антикорупцијском понашању као Прилог бр 6.

Уговор је сачињен у два истоветна примерка са једнаком доказном снагом, од којих по један примерак за сваку уговорну страну.

Саставни део овог уговора чине следећи прилози:

- Прилог бр. 1 – Спецификација услуга;

- Прилог бр. 2 – Рекламација;

- Прилог бр. 3 – Записник о извршеној услузи;

- Прилог бр. 4 – Изјава о власничкој структури;

- Прилог бр. 5 – Уговор о поверљивости

- Прилог бр. 6 – Споразум о антикорупцијском понашању

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

НАРУЧИЛАЦ ИЗВРШИЛАЦ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Директор Директор

Александар Варнавски \_\_\_\_\_\_\_\_\_\_\_\_\_\_\_\_\_